LidanRubinov/Halacha-QA huggingface dataset:
שאלה: דיסקים שהושאלו ואבדו: אדם השאיל לחברו דיסקים. החבר אבד את הדיסקים וטען שלא הוא אחרי לזה. מי חייב לשלם על הדיסקים?
תשובה: באופן רגיל שואל חייב באבידה והוא אחראי לאובדן הדיסקים, אך אם השואל פחות מגיל 13 הוא פטור. הרב חיים כץ.
שאלה: "פיצול אישיות" במושגים.: כל פעם בתפילת שבת אני נתקל בשני סתירות שאני לא מצליח ליישב ואשמח מאוד אם הרב יוכל לעזור לי בזה. 1. מי מקדש את השבת? בביצה אמרו חכמים שהקב"ה מקדש את השבת, אולם נאמר זכור את יום השבת לקדשו ובתפילת שמו"ע אנו אומרים: "עם מקדשי שביעי" ומיד לאחר מכן "והשביעי רצית בו וקדשתו". אז מה קורה פה? ובכלל מה ההבדל בין "יום השביעי" ל "יום השבת"? (שאנו משתמשים כל פעם בביטוי שונה). 2. בקדושה אנחנו קצת מאבדים את "מקום" הבורא, כולם אומרים "קדוש. מלא כל הארץ כבודו" ולאחר מכן שואלים איה מקום כבודו להעריצו, ובמקום שישיבו בכל העולם אז משיבים "ממקומו הוא יפן ברחמיו לעמו", אז איפה מקומו?
תשובה: 1. הגמרא מבחינה בין קדושת שבת לקדושת יום טוב, לשבת יש קדושה עצמית והיא קדושה מששת ימי בראשית, אך את הימים הטובים - ישראל מקדשים. ולכן "והשביעי רצית בו וקדשתו" - הקב"ה קידש את השבת  "עם מקדשי שביעי" - עם ישראל שומר שבת והקדושה מתבלטת (אך הקדושה של השבת היא לא בגלל שעם ישראל קידש אותה אלא קדושה עצמית). אך את המועדים בית הדין מקדש. במועדים - הקב"ה קידש את ישראל והם מקדשים את הזמנים. 2. הקב"ה הינו אינסופי והוא לא מוגבל בשום דבר גם לא במקום הימצאותו והתיחסות הפסוקים "מלא כל הארץ כבודו" אינה למקום הגאוגרפי של הקב"ה אלא להתיחסות שלנו לקב"ה כפי שהרמב"ם מסביר שהסתכלות בבריאה מראה על גודל הבורא, ולכן, "מלא כל הארץ"   הסתכלות בבריאה מראה על "כבודו".
שאלה: איפה הקב"ה נמצא?: בקדושה אנחנו קצת מאבדים את "מקום" הבורא, כולם אומרים "קדוש. מלא כל הארץ כבודו" ולאחר מכן שואלים איה מקום כבודו להעריצו, ובמקום שישיבו בכל העולם אז משיבים "ממקומו הוא יפן ברחמיו לעמו", אז איפה מקומו?
תשובה: מלא כל הארץ כבודו, אבל לא בכל הארץ והעולמות הוא מתגלה במידה שווה. ועל זה שואלים, היכן המקום המיוחד יותר, שבו הוא יותר מתגלה? למשל בעולם הזה, ארץ ישראל מקודשת משאר ארצות, וירושלים יותר משאר ארץ ישראל וכו'. וכך בעולמות העליונים יש מדרגות מדרגות.
שאלה: שירת נשים למי שלא שומע נשים: אני מקפיד מאד מאד לא לשמוע בכלל ובכל אופן שירת נשים ולא שירי עגבים למניהם. האם מותר לי לשמוע שירת נשים לצורך לימוד?
תשובה: אם את שירת הנשים אתה שומע דרך טייפ וכדומה, מותר לך לשמוע לצורך לימוד.
שאלה: קירבה לפורץ גדר: האם מותר לישון בביתו של יהודי שאינו מקיים מצוות ושחי באיסור עם אישה?
תשובה: מכיוון שאתה רק מתארח אצל היהודי, אין לך אחריות על מעשיו (ובכל מקרה - אף אם לא תהיה בביתו, הוא ימשיך לחיות ככה), ואינך עושה שום איסור ולא השתתפות בדבר עבירה בכך שאתה מתארח בביתו.
שאלה: כשרות ירקות מפה לאוזן: מאתמול אני משגיח במסעדה בכרמיאל. הירקות מוזמנים ע"י בעל המסעדה דרך אחיו שיש לו דוכני מזון משלו. הירקות מגיעים מהשוק אשר תחת פיקוח הרבנות חיפה. האם אוכל לסמוך על שיחה שאקיים עם המשגיח בדוחן המזון של האח הנ"ל ואוודא שהירקות מעושרים וכשרים או שמא עלי לדרוש שהירקות יוזמנו ממקום שבו יש לי אישית פיקוח ישיר?
תשובה: יש לברר דרך הרבנות בחיפה מי המשגיח בדוכן זה ואם אפשר לסמוך על הכשרות במקום. אח"כ יש לדבר עם המשגיח בדוכן האח על טיב הירקות ואז אפשר לסמוך על זה. אם אין הפסד גדול אולי אפילו כדאי שאתה תעשר בלא ברכה את הירקות המגיעים אליך. הרב רואי מרגלית.
שאלה: בנות ומצוות של בנים: אני מנסה, כשיש לי הזדמנות, לקיים גם מצוות שאינני מחוייבת בהן: סוכה, לולב, קריאת שמע. חשוב לי שגם בתי תדע משחר ילדותה כי מותר לה לקיים גם מצוות שהיא פטורה מהן, שהיא לא תראה בהן משהו "גברי" בלבד. כיצד ניתן לשלב את ההשקפה הזאת עם גן שמתנהל על פי גישה דתית-לאומית קלאסית? אני שוקלת לשלוח אותה לגן מעורב, שבו הגישה היא, כמובן, הרבה יותר גמישה.
תשובה: התורה פוטרת את האשה ממצות שהזמן גרמא כיון שבאישיותה אינה צריכה להן, ואין לחוש רגשות קיפוח על כך, כמו שיש מצות שרק הכהן או הלוי יכולים לקיים או מצוות הקשורות בטהרת המשפחה שרק אשה יכולה לקיים. אמנם נחלקו הראשונים האם נשים שייכות במצוות שהזמן גרמא ורק אינן חייבות, או שמצוות אלו לא שייכות להן כלל. ונפסק שאם רוצות יכולות לקיים מצוות אלו (לספרדים בלי ברכה), כיון שיש להן שייכות למצוות אלו. אך מנהג העולם שהנשים בוחרות לעצמן מצוות נוספות ע"פ ההרגשה והיכולת. לדוגמא: אשה שהחלה להתפלל את כל התפילה רק כשילדיה גדלו קצת ומצאה זמן לזה. ודאי שכל קיום או אפילו התנסות במצוה ממלאת את כל ישותו של האדם ואת יכולה להמשיך בזה. עם זאת, יש לשים לב לכמה דברים: א. שהדברים יהיו אמיתיים מתוך הרגשה פנימית, ולא מתוך רגשי נחיתות מדומים מול הגברים. זה נובע מבלבול גדול כיום בהבנה של התפקיד של שני המינים וקמים כל מיני ארגונים למיניהם שאינני בטוח בטוהר כוונותיהם לדאוג דוקא ל"עולם הבא" של הנשים. ב. אני חושב שלא כדאי לבלבל את הבת בשונה משאר הילדים בגן, ושסתם תרגיש שונה, אלא להיפך שתנהג כמו כל הילדים והלואי שתקיים את המצוות שהיא מחויבת בהם בשלמות בעז"ה. במהלך השנים תוכלי לעניין אותה במצות נוספות, ואם היא תרגיש שהיא "מתחברת" אדרבה שתוסיף גם אותם. ג. כדאי גם לך להוסיף רק מצוות שלגביהם אין מחלוקת, ולא דברים שמתעורר עליהם פולמוס לדוגמא: נטילת לולב שכדאי, לעומת קריאת מגילה נפרדת לנשים, שהרבה רבנים, אפילו "פתוחים", מתנגדים לה מכל מיני סיבות. ד. לסיום, הכי חשוב שהדברים ייעשו בטבעיות ולא כהתרסה או להיראות בפני הבריות. בעזה"י שנזכה כולנו לקיים את כל המצוות בשלימות. הרב רואי מרגלית.
שאלה: חילול שבת ע"י צד אחד: יש לי חברים רבים בחו"ל וקורה לא אחת שאנו מדברים באמצעות מסנג ר, תוכנה שהיא כמו צ ט של הודעות מיידיות. אם נניח אצלי מוצאי שבת ואצל ידידתי שאינה דתית עדיין שבת, האם מותר לי לשוחח עמה או שמא עליי לנתק כיוון שהיא מחללת שבת בגללי? (למרות שהיא תמשיך כמובן לחלל בדרך אחרת).
תשובה: במקרה כזה אסור לדבר עמה גם אם היתה מחללת שבת בצורה אחרת, כיון שבשיחה איתה אתה שותף לחילול שבת שלה ומכשיל אותה, אלא צריך שיהיה מוצ"ש גם אצלה. הרב רואי מרגלית.
שאלה: התרת נדרים על לבישת גארטעל: האם עלי לעשות התרת נדרים אם אני רוצה להפסיק ללבוש גארטעל?
תשובה: אם האדם חשב שזה דין והתברר לו שזה לא דין   זו הייתה טעות ולא צריך התרה. אבל אם הוא ידע שזה לא דין ורצה להדר, הוא קיבל את זה כנדר וצריך התרת נדרים.
שאלה: להקה חילונית שאני אוהב: מה האיסור בללכת להופעה של להקה חילונית?
תשובה: הסיבות לאיסור יכולות להיות בגלל הלבוש הלא צנוע והתנהגות בלתי צנועה של הלהקה. וגם התוכן אם הוא מנוגד להלכה. וכל האוירה של קלות הראש מסביב. אבל אם אין את הסיבות הללו אין איסור.
שאלה: להעיר את אבא לתפילה: האם מותר לי לצלצל לפלאפון של אבא שלי כדי להעיר אותו לתפילת מנחה?
תשובה: רק אם הוא מעוניין בכך, כגון שהוא ביקש זאת - הדבר מותר.
שאלה: כשרות גני אירועים : האם גני אירועים שעורכים בהם מסיבות בימי שישי בערב כשרים, כלומר האם רבנים מהרבנות יגיעו אליהם לחתן זוג?
תשובה: בדרך כלל הרבנות לא נותנת כשרו למקומות הפתוחים בשבת כי יש בזה גם בעיה של כשרות בימות החול. לענין עריכת נישואין, הדבר תלוי ברב המקדש או הרבנות שרושמת נישואין, שלעיתים הרב לא רוצה להיראות באותו מקום כדי שאנשים לא יחשבו שיש למקום תעודת כשרות. ויש לברר מה מדיניות הרבנות שבתחומה שוכן מקום זה לגביו. הרב רואי מרגלית.
שאלה: השתדלות ובטחון: שוחחתי עם מישהו והוא העלה את הטענה הבאה: במסגרת הנהגת העולם, הקב"ה מעונין שנעשה כמיטב יכולתנו והוא לא יסייע כלל, למשל בענייני פרנסה - אנו נעשה את המירב שבידינו ושום סיוע לא יגיע מהקב"ה, ולכן לבקש מהקב"ה עזרה בענייני פרנסה וכדו זו המעטת שם ה. האם נכון הדבר? האם נכון שכך ניתן להבין מדברי הראי"ה זצ"ל? מה דעת הרב בנידון?
תשובה: אמנם אדם צריך להשתדל לפרנסתו ולא לסמוך על ניסים אבל צריך לזכור שעם כל ההשתדלות הכל תלוי בסיעתא דשמייא. על כן על האדם להתפלל לפרנסתו ולבקש מאת ד' יתברך שמו שיצליח במעשיו וכן הדבר בכל תחום להשתדל במה הוא יכול ולבקש מאת ד' ברכה במעשה ידיו.
שאלה: השאלת טלית באמצע התפילה: אני רווק ולובש טלית בתפילה. האם יש לי חיוב להשאילה לברכת כהנים לכהן מחוסר טלית? זה מפריע לי בעת התפילה ורצוני להיות עטוף בטלית ומעוטר בתפילין?מה ההנהגה הנכונה?
תשובה: השאלה לכהן לברכת כהנים בלבד היא מצוה ואין בה בכדי להפריע לתפילה. אין הבדל בין רווק לנשוי בעניין זה.
שאלה: פילטר בריטה בשבת: יש לי בבית מכשיר שאתה שופך מים מהברז לתוכו והוא מסנן אותם ומוציא מים נקיים האם אין בזה משום בורר?
תשובה: מים שרוב בני אדם שותים אותם כמו שהם, לא שייך בהם דין ברירה בשבת אף שעושה אותם צלולים יותר ונקיים יותר, כמובן רק כאשר הסינון הוא במערכת מכנית ולא חשמלית. הרב רואי מרגלית.
שאלה: קרם לשיער נפוח בשבת: על מנת שהשיער של בתי לא יהיה נפוח, במשך השבוע אני מוסיפה קרם לשיער בכל סירוק (זה נותן קצת מראה של שיער רטוב). מה הדין בשבת?
תשובה: ע"פ שמירת שבת כהלכתה בפרק יד הלכות מח, נ, אסור לסוך את השיער בקרם בשבת עצמה מכמה סיבות: א. אם זה בכמות וזה נוזלי יש איסור משום סוחט. ב. הבעיה המרכזית היא ממרח שזה ענינו של הקרם. ג. פעולת הקרם שמסדרת ומתקנת את השער בצורה מסוימת אסורה משום שנראה כבונה. ולכן אפשר רק עם היד להחליק את השער מס' פעמים עד שיתיישר. הרב רואי מרגלית.
שאלה: קשר בן המאומץ עם בנות במשפחה: עליתי לארץ מרוסיה במסגרת פרויקט נעל"ה לפני 10 שנים. למדתי בישיבה תיכונית, וכמקובל קיבלתי משפחה מאמצת שבה הייתי מתארח בשבתות וחגים. בינתיים סיימתי תיכון וישיבת הסדר ואני עדיין בקשר מצוין עם המשפחה. לאחרונה אני שוקל לנתק איתם את הקשר, למרות שהדבר קשה לי ומצער אותי. הסיבה לכך היא שאחותי הקטנה (המאמצת, בת 18) החליטה שאסור לנו לדבר שיחות נפש כמו שזה היה פעם. היא די מתעלמת ממני כשאני בא לשבתות, מגיבה אם אני פונה עליה אך לא יוזמת שום פניה או שאלה מצידה. זה מאוד קשה לי ונורא מעליב אותי, בסה"כ אני מכיר אותה מאז שהיא בת 8. אני מאוד אוהב את האחיות שלי, והתמודדתי כל השנים האלה עם העובדה שאני "בן מאומץ" וכל הבעייתיות שקיימת בזה (כמו איסור נגיעה), אבל אני לא מוכן לזה שהיא לא תתייחס אליי. אני לא מוכן להשלים עם המצב שבו היא רואה בי בן רגיל מהסניף שאסור לדבר איתו. האם יש מקום "להתיר" לה לדבר איתי, או לפחות לא להתעלם ממני? במידה ולא, האם זה יהיה מוסרי וברוח יהדות לנתק קשר עם המשפחה? אני יודע שזה יגרום להם צער וכנראה חוסר הבנה.
תשובה: אני מבין היטב את הרגישות שלך אבל אתה צריך להבין גם את אחותך המאמצת. היא כבר גדולה ורגש הצניעות שלה מונע ממנה להיות באותו קשר שהיה כשהיא היתה ילדה קטנה. אתה לא צריך להפגע מהתנהגותה כיוון שהיא לא מתכוונת לפגוע בך. אני מתאר לי שהיא מצטערת שהיא גורמת לך אי נעימות. תשתדל להבין אותה ולא להפגע. אולי תדבר עם ההורים על כך והם יסירו ממך את הרגשת הפגיעה ממנה.
שאלה: הליכה לקניון שיש בו מראות אסורים: האם מותר ללכת לקניון כשאנו יודעים שכמעט בטוח נראה שם מראות אסורים ובנות עם לבוש קצת חשוף יתר על המידה? ומה אם יש את המוצר המתבקש שאנו רוצים רק בקניון הספציפי?
תשובה: אם אין מסתכלים על מה שאסור לראות ואין אפשרות לקנות במקום אחר אין איסור ללכת לקניון. אבל אם ההליכה תגרום להרהורים רעים אסור ללכת.
שאלה: "לא ילבש" לשם הצגה : אני בן. האם האיסור של "לא ילבש" תקף גם בהצגה מול בנים?
תשובה: אין איסור של "לא ילבש" בהצגה מול בנים.
שאלה: שריית עדשות מגע בשבת: האם מותר להשרות עדשות מגע בשבת? השרייה היא בחומר מיוחד המרכך ומנקה את העדשות
תשובה: אם העדשות עכורות או מלוכלות בלכלוך הניכר לעין יש בשרייתן משום כיבוס האסור בשבת
שאלה: מותר להוסיף מילה בנוסח התפילה?: חשבתי שאולי מותר להוסיף בתפילת שבת במילים "שתעלנו בשמחה לארצנו ותטענו בגבולנו" את המילה "בשמחה" גם לאחר המילה "ותטענו", כיוון שב"ה עלינו לארצנו אך תהליך נטיעתנו בה הוא לא בשמחה אלא רווי בכאב ודם, וראוי לכוון שגם נטיעתנו ואחיזתנו בה תהיה בשמחה. האם ניתן להוסיף זאת כמילה ממש או רק לכוון?
תשובה: אין אנו רשאים לשנות את נוסח התפילה שיסודו נקבע על ידי אנשי כנסת הגדולה. וגם אפשר לומר שהמילה בשמחה עולה גם על ההמשך גם על "ותטענו בגבולנו".
שאלה: ציצית בלילה: האם יש חיוב ללבוש ציצית בלילה לאחר המקלחת? מדובר על שעה מוקדמת ולא על התארגנות לשינה. חשבתי שאולי עדיף שלא ללובשה שכן אין זה זמנה.
תשובה: חלילה לעשות כן שכן לשיטת הרא"ש מבטל בזה קיום מצווה מדאורייתא. ובאשר לברכה אמנם לא יברך מחשש לשיטת הרמב"ם וכהכרעת השלחן ערוך. הדברים מפורשים ממש בדברי הבאר היטב המעיר על דברי הרמ"א בהגהה (שאין לברך על טלית בלילה) שאמנם אין מברכין אך מתעטפים. ואין לחשוש לעצם העיטוף בציצית בלילה שכן הרמב"ם עצמו פסק שאין בכך בעיה (כמובן ללא ברכה). הרב רואי מרגלית. והעיר לנו אחד הכותבים, שמצא תשובה של האגרות משה  יו"ד, ח"ב, קלז  ובה הוא דן האם מותר ללבוש הטלית קטן לאחר שפשט אותה בלילה, ומסכם להלכה שאין איסור אך גם אין צורך והידור.
שאלה: ברכה על טבק: על טבק הרחה צריך לברך? הרי מוסיפים לזה חומרי ריח מלאכותיים, לא?
תשובה: כתבו כף החיים והאור לציון: המנהג שלא לברך על טבק הרחה. יש אומרים שהסיבה היא משום שאין לו עיקר, ויש אומרים משום ששמים בו את החומרים המלאכותיים כדי להעביר את הריח רע של הטבק ואז יש לזה דין של בשמים של בית הכסא, שאין מברכים עליהם כי נועדו רק להעברת ריח רע. הרב רואי מרגלית. האם אפשר לברך על ריח שלא אוהבים? ריח של קפה ראוי לברכה? אפשר לברך על אפטר שייב? מותר לברך על הבושם של אישתי? בעניין חיוב נשים בהבדלה: האם נשים חייבות בהבדלה? עיין בתשובות הרב רואי מרגלית, הרב דב ליאור והרב יעקב אריאל. מהו סדר הברכות הראוי לאישה שמבדילה? עיין בתשובות הרב דב ליאור והרב יעקב אריאל.
שאלה: הכנה ללימודי גמרא בכיתה א : ברצוני להכין את בני שבכתה א, ל"לימודי גמרא ללא קושי". הנחתי היא שאם ילמד מאגר מילים בסיסי בארמית יידע בעתיד בע"ה להבין את הגמרא. מה דעת הרב על הרעיון?
תשובה: יתכן שזה יועיל. אבל כמדומה שהמועיל ביותר הוא שכאשר מתחילים ללמוד גמרא, ילמד הרבה גמרא, ואז בבת אחת יקלוט את המילים, את צורת התחביר, את צורת הסברה, וכך יוכל ללמוד גמרא באופן חופשי. במילים אחרות, אם יצליח ללמוד בסביבות גיל הבר מצווה כמה מאות דפים עם רש"י, ויחזור עליהם, ודאי ידע ללמוד היטב גמרא, וגם ידע הרבה תורה.
שאלה: מכשיר לזיהוי נהג רדום: במסגרת בניית עבודת גמר לבגרות, בניתי מכשיר שמטרתו היא למנוע הירדמות של נהג תוך כדי הנהיגה. ע"י חיישנים (לייזר) מזהה המכשיר את תנועות הראש של הנהג וכך קובע האם הוא עירני או לא. בשעת הצורך משמיע המכשיר התרעה. האם יהיה מותר להשתמש במכשיר זה בשבת, לגבי נהגים של הצבא או נהגים ברכבי ביטחון של יישובים?
תשובה: נראה לי שמותר להשתמש במכשיר זה בשבת לאלו שנוסעים מפני פקוח נפש.
שאלה: פיג מת מכנסיים: האם יש בעיה כלשהי לישון בפיג מת מכנסיים לאחר החתונה?
תשובה: אין בעיה לאשה לישון בפיג'מת מכנסים. הרב רואי מרגלית. לתשובת הרב אליעזר מלמד.
שאלה: ילדים בתפילה: האם אני, בתור גבאי, מותר לי לשים את ילדי בן השנה ו 9 חודש לידי על הסטנדר בעת קריאת התורה כשהוא עונה אמן?
תשובה: אפשר לשים ילד על סטנדר ואין בעיה בכך. הרב חיים כץ.
שאלה: נתינת מעשר עני בימינו: מה עושים עם מעשר עני בימינו שקשה למצוא עני (שאין לו מאתים זוז) למי שלא מנוי לקרן מעשרות?
תשובה: הדרך הטובה ביותר והפשוטה ביותר היא לעשות מינוי בבית האוצר, לפרטים, 08 6847325 פקס' 08 6847055, דוא"ל mahon inter.net.il בברכת התורה והארץ, הרב יואל פרידמן.
שאלה: חיוב המגרש במזונות ובשכר דירה: האם הגרוש חייב בת חלק משכר הדירה של גרושתו המחזיקה בבנם המשותף? האם הגרוש חייב בת הגן של בנם המשותף? מה במקרה והילד מוחזק חצי מהזמן אצל אביו וחצי מהזמן אצל אמו? האם הגבר משלם פחות היות וגרושתו עובדת ומשתכרת יפה? האם גובה הת לגרושה תלוי בגובה השכר של הגרוש ובאיזו מידה?
תשובה: בנושאים אלול על ביה"ד להחליט לפי שיקוליו. העקרונות הם שבעל חייב במזונות ילדו גם אם הילד במשמורת אצל האם ולכן הוא חייב בחלק משכר הדירה, בת לגן וכן כל הוצאות גידולו של הילד. המזונות נקבעים לפי רמת משכורתו של האב. האם פטורה בעקרון ממזונות הילד. אך מדין צדקה יש מקום לחייבה להשתתף בחלק מההוצאות.
שאלה: מים חמים בשבת: האם מותר להשתמש במים חמים בשבת? האם מותר להדיח כלים במים חמים בשבת? מה עושים בנוגע לשטיפת סירים בשבת?
תשובה: בעיקרון אין שוטפים סירים בשבת, מפני שאחר שלקחנו מהם את האוכל, שטיפתם היא פעולה שמכינה אותם לשימוש בימי חול, ואין מכינים משבת ליום חול. לגבי שטיפת כלים שיכולים לשמש לשבת, אם המים החמים בברז התחממו על ידי דוד שמש, אפשר להשתמש בהם. אם המים החמים התחממו על ידי דוד חשמלי וכעת הדוד החשמלי אינו עובד. אזי אם חומם פחות מחום שהיד סולדת מהם (בלא להוסיף בהם מים קרים), מותר להשתמש בהם. ואם הם חמים עד שהיד סולדת מהם, אסור להשתמש בהם. ויש להמתין עד שיתקררו מעט. לתשובות הרב יעקב אריאל לחץ כאן וכאן. לתשובת הרב זלמן ברוך מלמד.
שאלה: 'מי שברך' לחולים קצר או ארוך?: יש מקומות שהנהיגו שהגבאי בלבד אומר המי שברך וכשהוא מגיע ל"את החולים." כל אחד במקומו אומר את שם החולה שלו. שאלתי היא, האם יש ערך למי שברך כזה שכל אחד ממקומו אומר שם בלבד? מה היא הדרך הנכונה למעט בטירחא דציבורא בזמן המי שברך?
תשובה: אכן, יש ערך ל"מי שברך" כזה שבו מזכירים את החולים בזמן ה"מי שברך" אך מאידך גיסא, לא מטריחים את הציבור.
שאלה: נדר או לא נדר?: לפני כשנה התחייבתי טלפונית שבמידה ואזכה בהגרלה בסכומים גדולים אתרום אחוזים גבוהים לאדם מסויים שכיום כבר הינני ספקנית באשר לשימושים שלו בכספי התרומה. ברצוני לפיכך לסגת מהתחייבותי זו. האם מדובר בנדר? האם ניתן להתירו ומה נדרש לבצע?
תשובה: מכיוון שבזמן ההתחיבות כיוונת לדבר מצווה, זה נחשב בצורה מסויימת כנדר, אך מותר להתיר נדר (ובמיוחד במקרה שלך שהמצב שונה ממה שחשבת בתחילה), ולכן עלייך ללכת לרב השכונה או היישוב שלך ולבקש ממנו שיתיר לך את הנדר.
שאלה: תפילה לנשים וברכות השחר: 1. מהו הזמן המאוחר ביותר בו אפשר לומר ברכות השחר בשעון קיץ לאישה? 2. האם זה ר אם אתפלל ברכות השחר בבקר וערבית בערב?
תשובה: 1. לכתחילה טוב לומר ברכות השחר לפני סוף זמן תפלה שחרית, ואם עבר זמן זה אפשר עד חצות היום, ובדיעבד אפשר לאומרם עד הלילה (את הזמן המדויק של סוף זמן תפלה המתעדכן מידי יום יש בלוחות שנה). 2. המשנה ברורה בסימן קו סעיף א' הביא מחלוקת בענין התפילה לנשים והכריע שהן חייבות להתפלל שחרית ומנחה ותקבלנה עליהן עול מלכות שמים בפס' שמע ישראל, ויאמרו ג"כ ברכת אמת ויציב כדי לסמוך גאולה לתפילה וכך נוהגות נשים אשכנזיות. אך כף החיים כתב שאינן חייבות מעיקר הדין, והגר"ע יוסף פסק שיתפללו תפלה אחת ביום וכך נוהגות הנשים הספרדיות. הרב חיים כץ.
שאלה: צפייה ברצח : ראיתי רצח של ניק ברג בעירק באינטרנט, בשביל דברי הט"ז בהלכות אבלות. האם ראוי הדבר? וכן הימנעות של אמצעי התקשורת מלפרסם יהודים רצוחים שמחמיץ התמרמרות של העם לתיקון המצב?
תשובה: עדיף לא לראות מראות זוועה מפני שהם משפיעים השפעה מזיקה על הנפש. אין צורך להשתמש באמצעים כאלו כדי לעורר את הרגש אלא לפתח רגשות בריאים של צער וכאב על כל רעה שנעשת לאחד מישראל וגם לכל בריאה שבעולם.
שאלה: מוסיקה שהוקלטה בכנסיה: ברשותי תקליטורי מוסיקה קלאסית שעל התקליטור כתוב שההקלטה נעשתה בכנסיה. סיבת הדבר בגלל האקוסטיקה הטובה שקיימת שם, וגם הפרש המחיר בין הקלטה באולפן שיקרה יותר, מאשר הקלטה בכנסיה. למוסיקה עצמה אין כל קשר לכנסיה, היא איננה דתית. האם עלי לזרוק את התקליטורים הללו?
תשובה: אינך צריך להשליך דיסקים אלו, ומותר לך להשתמש בהם. הכלל הוא שכל מוסיקה (אפילו אם היא מוקלטת בכנסיה) מותרת, כל עוד לא ניכר שהיא דתית.
שאלה: להתגייס לשירות בתי הסוהר: אני מעוניין להתגייס לשירות בתי הסוהר נאמר לי שהעבודה כוללת שישי שבת וחגים. העבודה עם חבלנים ובטחונית. אני רוצה לדעת מה ההלכה אומרת? ידוע לי ששלושים אחוז הם דתיים. מותר? אסור? בבקשה דחוף.
תשובה: מותר לשמור בשבת על אסירים מסיבות בטחוניות. גם בין אסירים יהודים יש פושעים רבים לצערנו המסכנים את הציבור אם יסתובבו חפשייים ויש לשמור עליהם. השאלה הקשה היא האם לא נעשות גם עבודות אחרות שאינן בגדר פיקוח נפש כגון רישומים והפעלת מערכות חשמליות שונות מבלי להתחשב בשבת. על הסוהרים הדתיים להתארגן יחד ולעמוד על זכויותיהם הדתיות שלא ייאלצו לעשות בשבת שום דבר שהוא מיותר ואסור עפ"י ההלכה. לתשובת הרב דב ליאור.
שאלה: שאיבת חלב לילד: האם מותר לשאוב חלב בשבת, ע"מ לתת לתינוק את החלב בשבת עצמה? יש לי גם חלב מוקפא, אבל יקל עלי לשאוב לו.
תשובה: א. כשתינוק אינו יכול לינוק משדי אמו מותר לשאוב את החלב לתוך כלי ולתת לו כי התינוק עלול להסתכן. ב. לא ברור מתוך השאלה השניה מדוע יקל על האם לשאוב לו. אם זה מצד התינוק שהחלב הטרי טוב לו יותר התשובה כדלעיל, אך אם מדובר לצורכה של האם בגלל צער מרוב חלב, הרי גם אז מותר לה לשאוב, אך אז צריך שהחלב ילך לאיבוד. הרב חיים כץ.
שאלה: עמידה בפני ספר תורה: כתוב בפניני הלכה כי באופן עקרוני אין חובה לעמוד כשארון הקודש פתוח או כשהספר על הבימה מכיון שהן רשויות נפרדות. מה הדין כאשר מוציאים שני ספרי תורה ואחד מוחזק ע"י אחד המתפללים בישיבה כאשר מושבו בגובה שאר ביהכנ"ס?
תשובה: כאשר ס"ת מגיע למקומו בתיבה, ומישהו מתיישב איתו ומחזיק אותו, כיון שהס"ת יושב ולא עומד, אנו יכולים לשבת גם. הרב רואי מרגלית.
שאלה: כנות מותרות לאשכולית ופומלה: אני מבקשת לדעת מהן הכנות המותרות לכל הדעות לעצי אשכוליות (צהובה אדומה) ופומלה?
תשובה: נראה לי שאין כנה שניתן להשתמש בה להרכבה של אשכוליות ופומלה. לכן ניתן להשתמש בכל כנות ההדרים, אך יש ליטע את העצים ע"י גוי. בתפוזים, כליפים ולימונים יש כנות מתאימות. מצ"ב סקירה הלכתית ומקצועית שפורסמה בחוברת אמונת עתיך 11 עמ' 37-41, קישורית מצ"ב: toraland.org.il 01112i.htm בברכת התורה והארץ, הרב יואל פרידמן.
שאלה: האם מותר לראות משחקי כדורסל?: האם מותר לראות משחקי כדור סל (בין בטלוויזיה ובין במגרש)?
תשובה: לצפות ביום חול במשחק שנערך ביום חול - מותר. עם זאת מן הראוי לנצל את הזמן למטרות נעלות יותר.
שאלה: הפקעת קידושין לסרבני גט: מדוע לא מפקיעים את הקידושין במקרה של סרבן גט? ידוע לנו בעניין קידושין ש"כל דמקדש אדעתא דרבנן מקדש" ואם כך, חכמים יכולים להפקיע קידושין אם יפר הבעל את התחייבויותיו שמתחייב בהם מהתורה, מכיוון שקידש על מנהג חוק דתם. מדוע לא?
תשובה: מציטטות חלקיות אי אפשר לפסוק הלכות ובפרט בנושאים כה מסובכים. עיין מנחת שלמה לגרש"ז אוירבאך ובתחומין באחד הכרכים האחרונים מאמרו של הגרז"נ גולדברג.
שאלה: שמיעת שירים עם פסוקים לפני ברכות התורה: האם יש בעיה לשמוע שירים חסידים בהם מצוטטים פסוקים, לפני אמירת ברכות השחר-ברכות התורה?
תשובה: אם הכוונה לשמחה או אף לביטוי של אמונה, מותר. הסיבה לכך היא שיש מחלוקת אם צריך לברך על הרהור, וכן יש ספק נוסף כאשר המטרה היא לא לשם לימוד אלא לשם שמחה וביטוי של אמונה, ולכן בצירוף שני ספיקות אלו אין צורך לברך לפני כן. אמנם יש להשתדל להזדרז עד כמה שאפשר לומר את ברכות התורה.
שאלה: טהרה בקברי צדיקים: האם צריך ליטול ידיים כשיוצאים מקברי צדיקים?
תשובה: אכן, גם כשיוצאים מקברי צדיקים צריך ליטול ידיים.
שאלה: כיוון התפילה בכותל המערבי: האם כשמתפללים תפילת עמידה בכותל, כיוון התפילה הוא ישר לכיוון הכותל או לכיוון מקום המקדש שזה באלכסון שמאלה והיום לצערינו יושבת שם כיפת הסלע?
תשובה: כאשר מתפללים בכותל, צריך לכוון לכיוון המקדש.
שאלה: הנחת תפילין בשבת לחילוני: בשבת יגיע אלי חבר חילוני אשר מימיו לא הניח תפילין. הוא מעוניין לנצל את השבת ל"חוויה דתית". אלא שברור לי שמה שלא יעשה בשבת זו לא יהיה שייך מצידי להציע לו במועד אחר. האם בנסיבות אלה, של קרקפתא דלא מנח תפילין, (כך ממש, אפילו לא בבר מצווה), ומאחר ועקרונית מצוות תפילין קיימת גם בשבת, נכון יהיה לעטר את חברי בשתי ה"אותות" ולהניח לו תפילין ביחידות בביתי?
תשובה: מותר לאפשר לו זאת. אולם עדיף להזמינו זמן סביר לפני כניסת השבת ולהניח לו תפילין מבעוד יום.
שאלה: גאולה עכשיו!: ידוע שאנו נמצאים בתקופת "אתחלתא דגאולה". האם ייתכן שנחזור לגלות? כמו כן הרבה מאלה שטוענים שאנו בתקופה זו נסמכים על הגמ בסנהדרין "ואתם הרי ישראל ענפיכם". מי אמר שגמ זו נפסקה להלכה ולמה הרמב"ם לא הביא זאת להלכה?
תשובה: אנו מאמינים שאנו נמצאים בשלבי הגאולה שאין אחריה גלות אלא בעזרת ד' נתקדם כל הזמן עד לגאולתינו השלמה. הרמב"ם אמנם מדבר על ביאת המשיח כי האמונה בביאת המשיח היא מעיקרי האמונה. אבל הרמב"ם לא נכנס לפרטי סדרי הגאולה ואין מזה ראיה שלא כתב מה הוא הקץ המגולה.
שאלה: חוצנים בתנ"ך: רציתי לדעת האם לפי דעת התורה קיימים יצורים חיים ביקום שמעבר לנו? האם יש חוצנים? נדמה לי שב"מעם לועז" לספר בראשית מדובר על עולמות בהם יש בריות משונות, האם לכך הכוונה?
תשובה: התורה אינה עוסקת בזה. בפשטות נראה לנו שאין בריות חוצניות, אבל אין הכרח על פי התורה לומר כך. ואפשר לומר שיש סוגים של מלאכים שונים, והחוצנים הללו (במידה והם קיימים) הם סוג של מלאכים או בריות רוחניות למחצה כאלה. מכל מקום כל הנבראים כפופים לחוקי התורה ולתכלית בריאת העולם, שהיא גילוי מלכותו יתברך.
שאלה: נוסח תפילה - לפי ארץ המוצא?: אני בחורה ממוצא ספרדי אשר התחנכה במוסדות תורניים של בני עקיבא. מכיוון שכך כל התפילות נערכו בנוסח ספרד (אשכנזי ולא ספרד ועדות המזרח). אני רגילה לנוסח זה בברכת המזון ותפילות וכיו"ב. רציתי לדעת אם מותר לי להמשיך להשתמש בנוסח זה, או שעליי לעבור להשתמש בנוסח התואם את מוצאי.
תשובה: תמשיכי כך, ולאחר חתונה תשני לפי מנהג בעלך. הרב חיים כץ.
שאלה: מעשרות שלא אמרו עליהם את הנוסח: יש לי קרובת משפחה שאת המעשרות מפרישה אבל לא אומרת את הנוסח, ואח"כ זורקת לפח עם עטיפה, האם זה מועיל או לא? האם למחות בידה כשיכול להיות שזה יפגע בה?
תשובה: ללא אמירה מפורשת אין זו הפרשת תרו"מ. אך אפשר ללמדה לומר "מה שאני מפרישה יהיה תרומות ומעשרות כמו שכתוב בסידור". בשעת הדחק יש לסמוך על כך.
שאלה: האזנה לשירים באינטרנט: האם מותר לשמוע שירים באינטרנט, בלי להוריד אותם למחשב או לדיסק? האם יש חילוק בין שמיעה קבועה לשמיעה מפעם לפעם? אני מתייחס לאתרים שאין להם אישורים חוקיים (לרוב האתרים אין).
תשובה: איני רואה בעיה הלכתית בשמיעה בלבד ללא הורדתם.
שאלה: נגיעת התפילין במקום מכוסה: בזמן התפילה בימי הקיץ לפעמים התפילין נכנסות לי לפנים מן החיבור של השרוול והחולצה ונוגעות במקום המכוסה בצד של החזה. האם יש איסור בזה?
תשובה: הקיבורת שהיא מקום התפילין אינה נחשבת למקום מזיע.
שאלה: נגנית בחתונה: האם מותר שבהרכב התזמורת של החתונה תופיע גם נגנית?
תשובה: אם היא לבושה כהלכה אין איסור מעיקר הדין, אך תהיינה נשים שלא תעשינה זאת בגלל צניעות.
שאלה: העתק כתובה בלבד: יש לנו בבית רק העתק של הכתובה. האם אנו צריכים דווקא את הטופס המקורי? מה עושים?
תשובה: אני מבין שהכתובה המקורית אבדה, ואיני מבין מה ההעתק עושה אצלכם, כיון שהוא צריך לחזור לרבנות שרשמה את הנישואין. ולכן אתם צריכים לגשת לרבנות שרשמה אתכם לנישואין ולתת להם את ההעתק, והם יודעים מה עושים במקרה כזה שנקרא בהלכה "כתובה דאירכסא", ויכתבו לכם כתובה חדשה. הרב רואי מרגלית.
שאלה: להקים מתפלל אחר בשביל מקום קבוע?: האם אדם המתפלל במניין קבוע בבית הכנסת אך לא משלם פרוטה לאחזקת בית הכנסת ולא רכש מקום ישיבה בו, רשאי להקים מתפלל אחר שתפס את מיקומו המדוייק? האם יש אסון לשבת בכסא הסמוך?
תשובה: אמנם אמרו חכמים שטוב לקבוע מקום לתפילה אך עוד יותר חשוב להיות בן אדם ולא להיות קטנוני. מקום קבוע אינו דווקא על אותו כסא, כל ד' אמות זה אותו מקום. ויש אומרים כל בית הכנסת זה אותו מקום. ומי שבא להתפלל ורוצה שתפילתו תתקבל צריך לעשות חסד עם הבריות ולא לצערם. לחשוב על אחרים ולא רק על עצמו כי העיקר בתפילה שיכלול עצמו עם הצבור ואם בשביל מקום אדם מצער את חברו תפלתו נפגמת.
שאלה: נבטים מחיטה או קטניות בפסח: האם הנבטים הנמכרים בחנויות מקורם בנבטי חיטה או קטניות (לעניין פסח)? האם קיים דין "אחשביה" בחלק הזרע שממנו יוצא הנבט?
תשובה: הנבטים יש שהם מחיטה ממש ויש שעשויים מקטניות צריך לברר בכל נבט ממה הוא מונבט. כמו כן מכיוון שהדגן שרוי הרבה זמן במים אפילו אם לא נבקעו הרי הם אסורים (סי' תסז סעי' ד), ואין כאן צורך לדין אחשביה. בברכת התורה והארץ, הרב יהודה הלוי עמיחי.